Organizazión d'o fútbol en Aragón - Biquipedia, a enziclopedia libre

# Organizazión d'o fútbol en Aragón

### De Biquipedia

O fútbol aragonés ye organizato por a Federazión Aragonesa de Fútbol, anque os clubs de mayor ran s'integran en competizions organizatas por a Federazión Española de Fútbol.

## [editar] Competizions absolutas masculinas

Os clubs aragonesos masculins de fútbol s'integran en una escala de nueu categorías. As cuatro primeres son organizatas por a Federazión Española de Fútbol. Dende a zinquena lo son por a Federazión Aragonesa de Fútbol. As tres primeras categorías son profesionals. A cuatrena categoría combina clubs semi-profesionals u amateurs y dende a zinquena toz os clubs son amateurs. Dende a Terzera dibisión (4ª categoría) os diferens grupos son formatos nomás por clubs aragoneses y bel club soriano. A Segunda Dibisión B (3ª categoría) la forman clubs d'una mesma zona d'a Peninsula Iberica. Os equipes aragoneses gosan estar aintro de grupos formatos por equipos d'a zona este (Cataluña y Balenzia y a begatas Castiella-A Mancha y Murzia) u zona norte (Nabarra, A Rioxa y País Basco)

Ran | Organizador | Dibisión (grupos) | Redolada d'autuazión
--- | --- | --- | ---
1 | RFEF | Primera dibisión | España
2 | RFEF | Segunda dibisión | España
3 | RFEF | Segunda dibisión B - (Grupo III) | Aragón, Balenzia, Cataluña y Nabarra
4 | RFEF | Terzera Dibisión - (Grupo XVII) | Aragón
5 | FAF | Rechional preferén - (2 grupos) | Aragón
6 | FAF | Primera rechional - (4 grupos) | Aragón
7 | FAF | Segunda rechional - (5 grupos) | Aragón
8 | FAF | Segunda rechional B | Aragón
9 | FAF | Terzera rechional - (3 grupos) | Aragón

## [editar] Competizions absolutas femeninas

O clubs aragoneses femenins de fútbol s'integran en una escala de tres categorías, organizata de forma parexita á la masculina, pero con menos categorías, debito á la menor esistenzia de clubs. Todas as categorías son amateurs, anque a primera tien bels clubs semi-profesionals.

Ran | Organizador | Dibisión (grupos) | Redolada d'autuazión
--- | --- | --- | ---
1 | RFEF | Dibisión d'Onor (Superliga) | España
2 | RFEF | Primera Dibisión - (Grupo I) | Aragón, Nabarra, País Basco y A Rioxa
3 | FAF | Campionato Femenín | Aragón

## [editar] Se beiga tamién

- Federazión Aragonesa de Fútbol
- Fútbol en Aragón

## [editar] Enrastres esternos

- Federazión Aragonesa de Fútbol

Categoría: Fútbol en Aragón

##### Views

- Articlo
- Descusión
- Bersión autual

##### Mirar